smcproject/ml-wiki-sentences huggingface dataset:
പിന്നീട് ഗുരു ഇത് കുറ്റസമ്മതത്തിലും പറയുകയുണ്ടായി.
2001-ൽ മറ്റ് മൂന്നു പേരോടൊപ്പം ഗുരു അറസ്റ്റിലായി.
അഫ്സൽ ഗുരുവിന്റെ വാദങ്ങൾ
താൻ പോലീസിന്റെ ഇൻഫോർമർ ആയിരുന്നെന്നും, ദേവീന്ദർ സിങ് എന്ന പോലീസ് ഉദ്യോഗസ്ഥൻ മുഹമ്മദ് എന്ന വ്യക്തിക്ക് ഡൽഹിയിൽ സൗകര്യങ്ങളൊരുക്കാൻ ആവശ്യപ്പെട്ടപ്പോൾ അത് ചെയ്യുകയായിരുന്നു താനെന്നുമാണ് അഫ്സൽ ഗുരു വാദിച്ചിരുന്നത് .
രാഷ്ട്രപതിയുടെ ധീരതയ്ക്കുള്ള അവാർഡ് ലഭിച്ച ദേവീന്ദർ സിങ് 2020-ൽ തീവ്രവാദികളെ കടത്തുന്നതിനിടെ അറസ്റ്റിലായി .
ഇതേത്തുടർന്ന് പാർലമെന്റ് ആക്രമണക്കേസിൽ ദേവീന്ദർ സിങിന്റെ പങ്കിനെക്കുറിച്ച് അന്വേഷണം നടത്തുമെന്ന് കശ്മീർ ഐ.ജി പ്രസ്താവിച്ചു .
അഫ്സൽ ഗുരുവിനനുകൂലമായ മറുവാദങ്ങൾ  ,
പോലീസിന്റെ ചാർജ് ഷീറ്റിൽ പോലും അഫ്സൽ ഗുരുവിനെതിരെ ആരോപണമുണ്ടായിരുന്നില്ലെന്നും കോടതിക്ക് മുന്നിൽ സാഹചര്യത്തെളിവുകൾ മാത്രമാണ് നിരത്തിയിരിക്കുന്നതെന്നും സാമൂഹിക പ്രവർത്തകയായ അരുന്ധതി റോയ് ആരോപണമുന്നയിച്ചു .
അഫ്‌സൽ ഗുരുവിനെ തൂക്കിലേറ്റിയതിനെതിരെയും കുടുംബത്തിന് മൃതദേഹം വിട്ടുകൊടുക്കാത്തതിനെതിരെയും മനുഷ്യാവകാശ സംഘടനകളും ജമ്മുകശ്മീരിലെ ഭരണപക്ഷവും സി.പി.എം. അടക്കമുള്ള രാഷ്ട്രീയ പാർട്ടികളും രംഗത്തെത്തി.
അഫ്സൽ ഗുരുവിനെ തൂക്കിലേറ്റുന്ന കാര്യം സർക്കാർ കുടുംബത്തെ മുൻകൂട്ടി അറിയിച്ചില്ലെന്ന്‌ ആരോപണം ഉണ്ടായി.
അതിരഹസ്യമായി ഗുരുവിനെ തൂക്കിലേറ്റി രണ്ടുദിവസം കഴിഞ്ഞാണ് വിവരമറിയിച്ചുകൊണ്ടുള്ള കത്ത് കുടുംബാംഗങ്ങൾക്ക് ലഭിച്ചത്.
പാർലമെൻറ് ആക്രമണവും മുംബൈ ഭീകരാക്രമണവും സർക്കാർതന്നെ ആസൂത്രണം ചെയ്തതാണെന്നും ഭീകരവിരുദ്ധ കരിനിയമങ്ങൾ നടപ്പിലാക്കാനുള്ള സർക്കാർ നാടകമായിരുന്നു ഈ ആക്രമണങ്ങളെന്നും എസ്.ഐ.ടി, സി.ബി.ഐ സംഘത്തിൽ അംഗമായിരുന്നു ശർമ ആരോപണമുന്നയിച്ചിരുന്നു .
അഫ്സൽഖാൻ ഇംഗ്ലീഷ് വിലാസം https://ml.wikipedia.org/wiki/Afzal_Khan_(general) അലി ആദിൽഷാ II
ബിജാപ്പൂർ സുൽത്താൻ അലി ആദിൽഷാ II-ആമന്റെ (ഭരണകാലം 1656-72) സേനാനിയായിരുന്നു അഫ്സൽഖാൻ .
മഹാരാഷ്ട്രയുമായി യുദ്ധം
ശിവജിയെ തോല്പിക്കാൻ 1659-ൽ ബിജാപ്പൂർ സുൽത്താൻ ഇദ്ദേഹത്തെ നിയോഗിച്ചു.
വമ്പിച്ച സൈന്യത്തോടുകൂടി അഫ്സൽ ഖാൻ സറ്റാറയിലേക്ക് നീങ്ങി.
പ്രതാപ്ഗഡ് കോട്ടയിൽ സുരക്ഷിതനായിക്കഴിഞ്ഞുകൂടിയ ശിവജിയെ (1672-80) നേരിട്ടു യുദ്ധം ചെയ്തു തോല്പിക്കാൻ കഴിയില്ലെന്ന് ബോധ്യമായ അഫ്സൽ ഖാൻ തന്ത്രം മൂലം അദ്ദേഹത്തെ നേരിടാൻ ശ്രമിച്ചു.
സമാധാന സന്ധിസംഭാഷണത്തിന് കൃഷ്ണാജി ഭാസ്ക്കർ എന്നൊരാളെ ദൂതനായി അഫ്സൽഖാൻ ശിവജിയുടെ സമീപത്തേക്കയച്ചു.
അയാളിൽ നിന്നും ശിവജി, അഫ്സൽ ഖാന്റെ യഥാർഥ ഉദ്ദേശ്യം മനസ്സിലാക്കിയെന്നും നയജ്ഞനായ ശിവജി തന്റെ ആയുധങ്ങളെല്ലാം ഒളിച്ചുവച്ചുകൊണ്ടാണ് അഫ്സലിന്റെ മുന്നിൽ ഹാജരായതെന്നും പറയപ്പെടുന്നു.
തമ്മിൽ കാണുമ്പോൾ കെട്ടിപ്പിടിച്ച് പിന്നിൽക്കൂടി കുത്തിക്കൊല്ലാനായിരുന്നു അഫ്സൽഖാന്റെ ഉദ്ദേശ്യമെന്ന് ചില ചരിത്രകാരന്മാർ കരുതുന്നു.
ഏതായാലും ശിവജി അഫ്സൽഖാനെ കണ്ടപ്പോൾ സൌഹാർദഭാവത്തിൽ ഗാഢമായി ആശ്ലേഷിക്കുകയും തന്റെ കൈവശം ഒളിച്ചുവച്ചിരുന്ന പുലിനഖാകൃതിയിലുള്ള ഒരു ആയുധം (ബാഗ്നാഖ്) കൊണ്ട് അഫ്സൽ ഖാന്റെ വയർ കുത്തിപ്പിളർന്ന് വധിക്കുകയും ചെയ്തു (1659 ന. 20).
അഫ്സൽ ഖാനേയും അദ്ദേഹത്തിന്റെ സേനയേയും ശിവജിയും സേനയും പതിയിരുന്നു നശിപ്പിച്ചതായും ചില ചരിത്രകാരന്മാർ രേഖപ്പെടുത്തിയിട്ടുണ്ട്.
അവലംബം http://www.indianetzone.com/48/afzal_khan.htm http://www.bookrags.com/research/afzal-khan-ema-01/%5Bപ്രവർത്തിക്കാത്ത+കണ്ണി%5D കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഫ്സൽ ഖാൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബനീന്ദ്രനാഥ് ടാഗൂർ ഇംഗ്ലീഷ് വിലാസം https://ml.wikipedia.org/wiki/Abanindranath_Tagore
ഭാരതീയനായ ഒരു ചിത്രകാരനണ് അബനീന്ദ്രനാഥ് ടാഗൂർ .
രബീന്ദ്രനാഥ ടാഗൂറിന്റെ അനന്തരവനായ ഇദ്ദേഹമാണ് ഇന്ത്യൻ ചിത്രകലയെ ആഗോളതലത്തിൽ ശ്രദ്ധേയമാക്കിയ ആദ്യകാല ചിത്രകാരന്മാരിൽ പ്രമുഖൻ.
1871 ആഗസ്റ്റ് 7-ന് കൊൽക്കൊത്തയിലെ ജൊറോഷൊങ്കോയിലുള്ള ടാഗൂർ ഭവനത്തിലാണ് ഇദ്ദേഹം ജനിച്ചത്.
പിതാവ് ഗുണേന്ദ്രനാഥ്.
മാതാവ് സൗദാമിനി ദേവി.
അച്ഛനും മുത്തച്ഛനായ ഗിരീന്ദ്രനാഥും ചിത്രകാരന്മാരായിരുന്നു.
അവരുടെ ചിത്രങ്ങളും രചനാരീതികളും കണ്ടാണ് അബനീന്ദ്രനാഥിന് ചിത്രകലയോട് ആഭിമുഖ്യമുണ്ടായത്.
ഒമ്പതു വയസ്സുള്ളപ്പോൾ കുടുംബം കൽക്കത്ത (കൊൽക്കൊത്ത)യിൽ ഗംഗാനദിക്കരയിലുള്ള ചാന്ദ്നീഗ്രാമത്തിലേക്കു താമസം മാറ്റി.
ബാല്യകാലത്തു തന്നെ വരയ്ക്കാനുള്ള കഴിവ് പല മട്ടിലും ഇദ്ദേഹം പ്രകടമാക്കിയിരുന്നു.
സാധാരണ വിദ്യാലയത്തിലായിരുന്നു ആദ്യകാലപഠനം.
തുടർന്ന് സംസ്കൃത കോളജിൽ പഠിച്ചു.
ഈ പഠനകാലയളവിലെല്ലാം പുരാണേതിഹാസങ്ങളിൽ നല്ല പരിജ്ഞാനം നേടി.
സംസ്കൃത കോളജിൽ പഠിക്കവേ, 1881-90 കാലത്തിൽ സഹപാഠിയായിരുന്ന അനുകൂൽ ചാറ്റർജിയിൽ നിന്നും പെൻസിൽ ഡ്രോയിങ്ങിന്റെ ബാലപാഠങ്ങൾ പഠിച്ചതാണ് ആദ്യമായി നേടിയ ചിത്രകലാപരിശീലനം.
തുടർന്ന് സെന്റ് സേവ്യേഴ്സ് കോളജിൽ ഇംഗ്ലീഷ് പഠനത്തിനു ചേർന്നു.
പ്രസിദ്ധ ചിത്രകാരനും കൽക്കത്ത സ്കൂൾ ഒഫ് ഫൈൻ ആർട്സിന്റെ തലവനുമായിരുന്ന ഇ.
ബി. ഹാവേലാണ് ഇദ്ദേഹത്തെ ശാസ്ത്രീയമായ ചിത്രകലാപഠനത്തിനു പ്രേരിപ്പിച്ചത്.
ഇറ്റാലിയൻ ചിത്രകാരനായ സിഗ്നർ ഗിൽഹാർഡിൽ നിന്നും ജലച്ചായ ചിത്രരചന വശമാക്കി.
തുടർന്ന് ചാൾസ് പാൾമർ എന്ന ഇംഗ്ലീഷ് ചിത്രകാരനിൽ നിന്നും എണ്ണച്ചായ ചിത്രരചനയുടെയും ഛായാചിത്രരചനയുടെയും സാങ്കേതികതത്ത്വങ്ങൾ അഭ്യസിച്ചു.
വൈദേശിക ശൈലികളെ സ്വാംശീകരിക്കുമ്പോഴും പൗരസ്ത്യ പാരമ്പര്യത്തെ കൈവിടാത്ത അബനീന്ദ്രൻ ശൈലി പുതിയൊരു പ്രസ്ഥാനം തന്നെയാവുകയാണെന്ന് ഹാവേൽ തിരിച്ചറിഞ്ഞു.
അങ്ങനെയാണ് 'അബനീന്ദ്രൻ ശൈലി'യുടെ പ്രചാരണാർഥം അദ്ദേഹം, സിസ്റ്റർ നിവേദിത , സർ ജോൺ വൂഡ്ഗാഫ് എന്നിവരുമായി ചേർന്ന് ഇൻഡ്യൻ സൊസൈറ്റി ഒഫ് ഓറിയന്റൽ ആർട്സ് സ്ഥാപിച്ചത് (1907).
അബനീന്ദ്രനാഥ് ഈ കൂട്ടായ്മയെ ഭാരതീയ ചിത്രകലയുടെ നവോത്ഥാനത്തിനായി വിനിയോഗിച്ചു.
ഇന്ത്യൻ ചിത്രകലയെ പാശ്ചാത്യ സ്വാധീനത്തിൽ നിന്ന് മോചിപ്പിക്കുകയും ഭാരതീയ സംസ്കാരത്തിലും ദേശീയ പാരമ്പര്യത്തിലും വേരുറച്ച ചിത്രകലയെ പരിപോഷിപ്പിക്കുകയും ചെയ്യുക എന്നത് അങ്ങനെ സൊസൈറ്റിയുടെ ദൗത്യമായി.
1919-ൽ ഇന്ത്യൻ സൊസൈറ്റി ഒഫ് ഓറിയന്റൽ ആർട്സ് രൂപം എന്ന ചിത്രകലാ മാസിക പ്രസിദ്ധീകരിച്ചു തുടങ്ങി.
അബനീന്ദ്രനാഥ് അതിൽ തന്റെ ചിത്രകലാസങ്കല്പ്പത്തെപ്പറ്റി നിരവധി ലേഖ നങ്ങൾ എഴുതിയിട്ടുണ്ട്.
ഇതിനുമുമ്പു തന്നെ (1913-ൽ) ഇദ്ദേഹം പാരീസിൽ ഒരു ചിത്രപ്രദർശനം നടത്തിയിരുന്നു.
തുടർന്ന് ലണ്ടൻ , ടോക്യോ (1919), ന്യൂയോർക്ക് എന്നിവിടങ്ങളിലെല്ലാം ഇദ്ദേഹത്തിന്റെ പ്രദർശനങ്ങൾ സംഘടിപ്പിക്കപ്പെട്ടു.
1941-ൽ അബനീന്ദ്രനാഥ് വിശ്വഭാരതിയുടെ ചാൻസലർ ആയി.
പ്രസിദ്ധ ചിത്രകാരന്മാരായ നന്ദലാൽ ബോസ്, റാം കിങ്കർ, സുരൻ ഗാംഗുലി, വെങ്കടപ്പാ തുടങ്ങിയവർ ഇദ്ദേഹത്തിന്റെ ശിഷ്യന്മാരാണ്.
അങ്ങനെയാണ് 'അബനീന്ദ്രൻ ശൈലി'യുടെ പ്രചാരണാർഥം അദ്ദേഹം, സിസ്റ്റർ നിവേദിത, സർ ജോൺ വൂഡ്ഗാഫ് എന്നിവരുമായി ചേർന്ന് ഇൻഡ്യൻ സൊസൈറ്റി ഒഫ് ഓറിയന്റൽ ആർട്സ് സ്ഥാപിച്ചത് (1907).
ഛായാചിത്രങ്ങളും കഥാചിത്രങ്ങളുമായിരുന്നു ആദ്യകാലത്ത് അബനീന്ദ്രനാഥ് വരച്ചിരുന്നത്.
സാധന, പ്രബാസി തുടങ്ങിയ മാസികകളിലാണ് കഥാചിത്രങ്ങൾ വരച്ചിരുന്നത്.
രബീന്ദ്രനാഥ ടാഗൂറിന്റെ ഏതാനും കഥാഗ്രന്ഥങ്ങൾക്കും ഇക്കാലത്ത് ചിത്രീകരണം നിർവഹിച്ചിട്ടുണ്ട്.
രബീന്ദ്രനാഥിന്റെ ചിത്രാംഗദ എന്ന സംഗീത നാടകമായിരുന്നു ഇദ്ദേഹം ചിത്രീകരണം നിർവഹിച്ച ആദ്യ ടാഗൂർ കൃതി.
ശകുന്തള, ക്ഷീരേർപുതുൽ എന്നിവയായിരുന്നു മറ്റു രണ്ടു രചനകൾ.
ഗ്രാമീണ ദൃശ്യങ്ങൾ, ചുവർചിത്രങ്ങൾ തുടങ്ങി എംബ്രോയ്ഡറി വരെ പരീക്ഷിച്ച കൗമാരത്തെത്തുടർന്ന് അബനീന്ദ്രനാഥ് മൗലികമായ ഒരു രചനാശൈലിക്കായുള്ള അന്വേഷണമാരംഭിച്ചു.
അതിന്റെ ആദ്യഫലമാണ് ഇല്ലസ്ട്രേറ്റഡ് മാനുസ്ക്രിപ്റ്റ് ഒഫ് കൃഷ്ണലീല (1895).
അത് ലഖ്നോയിലെ പരമ്പരാഗത ചിത്രകലയെയും അലങ്കാരബഹുലവും തിളക്കമാർന്നതുമായ ഐറിഷ് ചിത്രകലയെയും സമന്വയിപ്പിച്ചുകൊണ്ട് രൂപപ്പെടുത്തിയ ഒരു നൂതനശൈലിയിലുള്ളതായിരുന്നു.
ഭാരതീയ ചിത്രകലയുടെ പ്രഥമ പുനരുദ്ധാരകന്മാരിലൊരാൾ എന്നതാണ് ഇദ്ദേഹത്തിന് ഇന്ത്യൻ ചിത്രകലാലോകം കല്പിച്ചു കൊടുത്തിട്ടുള്ള സ്ഥാനം.
രബീന്ദ്രനാഥ ടാഗൂർ തന്നെ ഇക്കാര്യം ഇങ്ങനെ സൂചിപ്പിച്ചിട്ടുണ്ട് - 'അബനീന്ദ്രൻ ഇന്ത്യൻ ചിത്രകലയെ പാശ്ചാത്യപ്രഭാവത്തിൽ നിന്നു മോചിപ്പിച്ചു.'
ഇദ്ദേഹത്തിന്റെ രചനാലോകത്തിന്റെ വൈവിധ്യമാണ് മറ്റൊരു പ്രത്യേകത.
ജലച്ചായം, എണ്ണച്ചായം, ക്രയോൺ, ടെമ്പറ, പേസ്റ്റൽ എന്നിവയെല്ലാം മാധ്യമങ്ങളാക്കിയുള്ള രചനകൾ അദ്ദേഹത്തിന്റെ ചിത്രലോകത്തുണ്ട്.
ഇക്കൂട്ടത്തിൽ ഏറെ പ്രസിദ്ധമായ രചനകൾ ഇവയാണ്: ഷാജഹാന്റെ മരണം, നിർവാസിതയക്ഷൻ, അഭിസാരിക, യമുന, ഉമ, ശിശിരാഗമം, ഹുയാങ് സാങ്, രബീന്ദ്രനാഥ ടാഗോർ, കാമിനി, മഹാത്മാഗാന്ധി, രാധിക, അലക്കുകാരന്റെ കഴുത, നൂർജഹാൻ, കൈലാസസ്വപ്നം.
ഇദ്ദേഹത്തിന്റെ ആത്മകഥാപരമായ സാഹിത്യകൃതിയാണ് ജൊറാഷൊങ്കോ.
ഭാരത് ശില്പ, സഹജ ചിത്രശില്പ എന്നിവ ശാസ്ത്രഗ്രന്ഥങ്ങളും പഥെ ബിപഥെ, ബാംഗ്ലുർ ബ്രത എന്നിവ ഇദ്ദേഹത്തിന്റെ ഉപന്യാസ-കഥാസമാഹാരങ്ങളുമാണ്.
പ്രശസ്ത കലാവിമർശകനായ ആനന്ദകുമാരസ്വാമി ഇദ്ദേഹത്തിന്റെ രചനകളെ ആസ്പദമാക്കി തയ്യാറാക്കിയിട്ടുള്ള ഗ്രന്ഥമാണ് ഇന്ത്യൻ ഡ്രോയിങ്.
കൃഷ്ണലീലയിൽ ആകൃഷ്ടനായ ഹാവേൽ അബനീന്ദ്രനാഥിനെ സ്ക്കൂൾ ഒഫ് ഫൈൻ ആർട്സിന്റെ വൈസ് പ്രിൻസിപ്പലാകാൻ ക്ഷണിച്ചു.
അങ്ങനെ അവിടത്തെ പ്രഥമ ഇന്ത്യൻ വൈസ് പ്രിൻസിപ്പലായി, ഇദ്ദേഹം.
അതിനെത്തുടർന്ന് ചിത്രകലയിലെ മുഗൾ, രജപുത്ര ശൈലികൾ പഠിച്ചു.
ഋതുസംഹാരം എന്ന ചിത്രപരമ്പര ഈ ശൈലികളുടെ സ്വാംശീകരണത്തിന്റെ കൂടി മാതൃകയാണ്.
ഇതിനിടയ്ക്ക് ഇന്തോ-ജാപ്പനീസ് സാംസ്കാരിക വിനിമയ പരിപാടിയുടെ ഭാഗമായി ജാപ്പനീസ് ചിത്രകല പഠിക്കാൻ ഇദ്ദേഹത്തിന് അവസരം ലഭിച്ചു.
ടെയ്ക്വാനിൽ നിന്നും അതു വശമാക്കിയശേഷം രചിച്ച ചിത്രങ്ങളിൽ അതുളവാക്കിയ ശൈലീവ്യതിയാനം പ്രകടമാണ്.
ഭാരത് മാതാ (1902), ഓമർഖയാം പരമ്പര (1906-08) എന്നിവ ഇതിനുദാഹരണങ്ങളാണ്.
ബുദ്ധസുജാത, വജ്രമകുടം എന്നീ ചിത്രങ്ങളിലും ജാപ്പനീസ് ശൈലി കാണാം.
നിരവധി പുരസ്കാരങ്ങളും കീർത്തിമുദ്രകളും ഇദ്ദേഹത്തിനു ലഭിച്ചിട്ടുണ്ട്.
1951 ഡി. 5-ന് അബനീന്ദ്രനാഥ് അന്തരിച്ചു.
അവലംബം പുറത്തേക്കുള്ള കണ്ണികൾ Abanindranath Tagore എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Biography (Calcuttaweb.com) Archived 2007-12-12 at the Wayback Machine .
Hindu School,Kolkata Archived 2010-07-07 at the Wayback Machine .
Mukul Dey Archives, Santiniketan, India Archived 2008-01-04 at the Wayback Machine .
Abanindranath Tagore -- A Survey of the Master’s Life and Work Archived 2010-03-04 at the Wayback Machine .
Dolls by Abanindranath Tagore Archived 2008-01-04 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാഗൂർ, അബനീന്ദ്രനാഥ് (1871-1951) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബല (ചലച്ചിത്രം)
തോപ്പിൽ ഭാസി സംവിധാനം ചെയ്ത 1973 ലെ ഇന്ത്യൻ മലയാളം ചിത്രമാണ് അബല .
ചിത്രത്തിൽ മധു , ജയഭാരതി , കെപി‌എസി ലളിത , അടൂർ ഭാസി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
മഹർഷി പുതുക്കാട് കൃഷ്ണകുമാർന്റെ വരികൾ വി. ദക്ഷിണമൂർത്തിയുടെ സംഗീതത്തോടെ   ഈ ചിത്രത്തിലുണ്ട്.
താരം വേഷം 1 [[ മധു ]] 2 ജയഭാരതി 3 കെ.പി.എ.സി. ലളിത 4 അടൂർ ഭാസി 5 ശങ്കരാടി 6 ബഹദൂർ 7 ശ്രീലത നമ്പൂതിരി 8 ടി.ആർ. ഓമന 9 എം.ജി. സോമൻ 10 വിജയകുമാർ പാട്ടരങ്ങ്
ഗാനങ്ങൾ :മഹർഷി പുതുക്കാട് കൃഷ്ണകുമാർ 
ഈണം : വി. ദക്ഷിണാമൂർത്തി നമ്പർ.
പാട്ട് പാട്ടുകാർ രാഗം 1 മംഗള കെ.ജെ. യേശുദാസ് 2 അണ്ണാരക്കണ്ണാ എസ്.ജാനകി 3 എന്നിനി ദർശനം കല്യാണി മേനോൻ രാഗമാലിക ( ശ്യാമ (രാഗം) , ദ്വിജാവന്തി , സാരംഗി ) 4 മഞ്ഞിൽ നീരാടും കെ ജെ യേശുദാസ് 5 പതിവ്രതയാകണം എസ് ജാനകി 6 പ്രിയമോടു പാർത്ഥനു കല്യാണി മേനോൻ 7 സൃഷ്ടികർത്താവേ കല്യാണി മേനോൻ ശിവരഞ്ജനി പരാമർശങ്ങൾ ബാഹ്യ ലിങ്കുകൾ Abala ഇന്റർനെറ്റ് മൂവി ഡാറ്റാബേസിൽ
അമലേന്ദു ദാസ് ഗുപ്ത
ബംഗാളി കഥാകൃത്തും പ്രബന്ധകാരനുമായിരുന്നു അമലേന്ദു ദാസ്ഗുപ്ത .
1904-ൽ കൊൽക്കത്തയിൽ ജനിച്ചു.
ഇന്ത്യയുടെ സ്വാതന്ത്ര്യസമരത്തിൽ സജീവമായി പങ്കെടുക്കുകയും പല പ്രാവശ്യം ജയിൽവാസം അനുഭവിക്കുകയും ചെയ്തു.
ത്യാഗഭൂയിഷ്ഠമായ ഇദ്ദേഹത്തിന്റെ ജീവിതാനുഭവങ്ങൾ ചെറുകഥകളും പ്രബന്ധങ്ങളും രചിക്കുന്നതിനുള്ള പ്രചോദനമായിത്തീർന്നു.
തന്മൂലം ഇദ്ദേഹത്തിന്റെ എല്ലാ കൃതികളിലും മഹത്തായ ജീവിതസന്ദേശങ്ങൾ നിറഞ്ഞുനില്ക്കുന്നു.
ഡെറ്റിന്യൂ, ബന്ദീർപ്രശ്ന എന്ന കഥാസമാഹരങ്ങളിൽ ഇദ്ദേഹത്തിന്റെ ത്യാഗോജ്ജ്വലജീവിതം പ്രതിബിംബിക്കുന്നു.
അനുവാചകരിൽ ദേശീയബോധവും ആത്മാഭിമാനവും വികസിപ്പിക്കുവാൻ ദാസ്ഗുപ്തയുടെ കഥകൾ സഹായകമാണ്.
1955-ൽ ഇദ്ദേഹം നിര്യാതനായി.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമലേന്ദു ദാസ് ഗുപ്ത എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമാ ലായി ശ്രദ്ധാഞ്ജലി ഇംഗ്ലീഷ് വിലാസം https://ml.wikipedia.org/wiki/Ama_Lai_Shraddhanjali
2017 നവംബർ 3 ന് നേപ്പാളിലെ കാഠ്മണ്ഡു പത്താൻ മ്യൂസിയത്തിൽ നിന്നും പുറത്തിറക്കിയ സത്യ വെയിബ നിർമ്മിച്ച നവനീത് ആദിത്യ വെയിബയുടെ നേപ്പാളി നാടോടി ഗാനങ്ങളുടെ ഒരു ആൽബമാണ് അമാ ലായി ശ്രദ്ധാഞ്ജലി.
(Nepali: आमालाई श्रद्धाञ्जली. English translation: Tribute to Mother) ഇത് OKListen Media online പുറത്തിറക്കി.
നവനീത്, സത്യ എന്നിവരുടെ അമ്മ അന്തരിച്ച പുരാതന നേപ്പാളി നാടോടി ഗായികയായ ഹീരാ ദേവി വെയിബയുടെ , ആദരാജ്ഞലിയായിട്ടാണ് ഈ ആൽബം പുറത്തിറക്കിയത്
കുട്ടുമ്പയിലെ റൂബിൻ കുമാർ ശെസ്ട്രയാണ് ആൽബത്തിന്റെ സംഗീത ക്രമീകരണം നടത്തിയത്.
2011 ൽ ഹിരാദേവി വൈബയുടെ മരണശേഷം, സഹോദരനും സഹോദരിയും അവരുടെ പാട്ടുകൾ പുന -ക്രമീകരിക്കുകയും റെക്കോർഡുചെയ്യുകയും ചെയ്തു.
2015 ൽ അവർ ഈ ആൽബത്തിനായി ഏറ്റവും ജനപ്രിയവുമായ ഗാനങ്ങളിൽ ഏഴെണ്ണം തിരഞ്ഞെടുത്തു.
റെക്കോർഡിംഗ് പ്രക്രിയ പൂർത്തിയാക്കാൻ രണ്ട് വർഷമെടുത്തു.
ട്രാക്ക് ലിസ്റ്റിംഗ് അമാ ലായി ശ്രദ്ധാഞ്ജലി – (CD, digital download, online radio) # ഗാനം ദൈർഘ്യം 1.
"അയേ സിയാങ്ബോ" 4:23 2.
"ചൂയ മാ ഹാഹ്" 4:12 3.
"ധൻകുട്ട" 4:07 4.
"രാമ്രി താ രാമ്രി" 3:27 5.
"ഝിൽകെ നാച്ചായികൊ" 4:23 6.
"ഫാരിയ ലെയ്‌ഡിയെചെൻ" 4:35 7.
"കഹു ബേല" 1:23 ആകെ ദൈർഘ്യം: 23:30 ഇതും കാണുക നവനീത് ആദിത്യ വൈബ ഹിരാ ദേവി വൈബ അവലംബം പുറം കണ്ണികൾ क्याथे प्यासिफिक एअरवेजको जागिर छाडी Archived 2018-08-29 at the Wayback Machine .
आमाको गीत गाएर नवनीतले नचाइन् कालेबुङलाई Archived 2018-03-27 at the Wayback Machine .
TV Interview, Janata TV TV Interview, News 24 TV Interview, ABN
അമാണ്ട ടെയ്‌ലർ നോറിസ്
അമൻഡ ഇ.
ടെയ്‌ലർ നോറിസ് (Amanda E. Taylor Norris)(ഫെബ്രുവരി 6, 1849 - ഏപ്രിൽ 27, 1944) ഒരു അമേരിക്കൻ ഫിസിഷ്യനായിരുന്നു , മേരിലാൻഡ് സംസ്ഥാനത്തെ ആദ്യത്തെ വനിതാ ഫിസിഷ്യൻ ആയിരുന്നു അവർ.
1880- ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് ബിരുദം നേടിയ ശേഷം, ബാൾട്ടിമോർ ഏരിയയിൽ സ്വകാര്യ പ്രാക്ടീസിൽ ജോലി ചെയ്തു, ഏകദേശം രണ്ട് പതിറ്റാണ്ടോളം അവിടെ കോ എഡ്യൂക്കേഷണൽ, വിമൻസ് മെഡിക്കൽ സ്കൂളുകളിൽ പഠിപ്പിച്ചു.
1849-ൽ മേരിലാൻഡിലെ ഹാർഫോർഡ് കൗണ്ടിയിൽ അമാൻഡ ടെയ്‌ലർ നോറിസ് ജനിച്ചു.
അവളുടെ കുടുംബം നല്ല വരുമാനമുള്ളവരായിരുന്നു, ഒരു സ്വകാര്യ അദ്ധ്യാപകനാൽ അവൾ മിക്കവാറും വീട്ടിൽ തന്നെ പഠിച്ചു.
ബന്ധുക്കൾക്കൊപ്പം താമസിച്ച് അടുത്തുള്ള സ്കൂളിൽ പഠിക്കാനുള്ള പദ്ധതി ഗൃഹാതുരത്വത്തിലായതോടെ ഉപേക്ഷിച്ചു.
അവൾക്ക് പതിനേഴു വയസ്സുള്ളപ്പോൾ , മേരിലാൻഡിലെ കരോൾ കൗണ്ടിയിലെ ഒരു പെൺകുട്ടികളുടെ സെമിനാരിയിൽ ഒരു വർഷം പഠിച്ചു.
ഒരു യുവതിയായിരിക്കെ, അവർ അവളുടെ കസിൻമാരിൽ ഒരാളെ വിവാഹം കഴിച്ചു, അവർക്ക് ഒരു കുട്ടി ഉണ്ടായിരുന്നു.
നോറിസിന്റെ സഹോദരൻ ബാൾട്ടിമോറിലെ മെഡിക്കൽ സ്കൂളിൽ ചേർന്നു, 1875-ൽ ബിരുദപഠനത്തിന് ശേഷം ഫിലാഡൽഫിയയിലെ വുമൺസ് മെഡിക്കൽ കോളേജ് ഓഫ് പെൻസിൽവാനിയയെക്കുറിച്ചുള്ള ഒരു ലേഖനം അവർ വായിക്കുകയും അതിൽ പങ്കെടുക്കാൻ താൽപ്പര്യപ്പെടുകയും ചെയ്തു.
കോളേജിൽ ചേരുന്നതിന് അവരെ പിന്തുണയ്ക്കാൻ അവരുടെ പിതാവ് സമ്മതിച്ചു.
പ്രോഗ്രാം പൂർത്തിയാക്കുന്നതിന് മുമ്പ് അവർ ഉപേക്ഷിക്കുമെന്ന് അദ്ദേഹം കരുതി, പക്ഷേ അവർ 1880-ൽ ബിരുദം നേടി ബാൾട്ടിമോറിൽ ഒരു സ്വകാര്യ പ്രാക്ടീസ് സ്ഥാപിച്ച് മേരിലാൻഡിലേക്ക് മടങ്ങി.
ഇതോടെ മേരിലാൻഡിലെ ആദ്യ വനിതാ ഫിസിഷ്യൻ ആയി.
ഒരു ജനറൽ പ്രാക്ടീഷണറായി സ്വകാര്യ പ്രാക്ടീസിൽ ജോലി ചെയ്യുമ്പോൾ, നോറിസ് 18 വർഷം പ്രൊഫസറായി ജോലി ചെയ്തു.
ജോൺസ് ഹോപ്കിൻസ് മെഡിക്കൽ സ്കൂൾ തുറക്കുന്നത് വരെ ഹ്രസ്വമായി പ്രവർത്തിച്ചിരുന്ന ഒരു സഹവിദ്യാഭ്യാസ സ്കൂളായ മേരിലാൻഡ് മെഡിക്കൽ കോളേജിൽ അനാട്ടമി പഠിപ്പിക്കാൻ അവരെ നിയമിച്ചു.
1882-ൽ ആരംഭിച്ച ബാൾട്ടിമോറിലെ പുതിയതായി സ്ഥാപിതമായ വിമൻസ് മെഡിക്കൽ കോളേജിൽ അവർ പഠിപ്പിച്ചു.
സ്‌കൂളിലെ ത്രോട്ട് ആൻഡ് ചെസ്റ്റ് ക്ലിനിക്കിൽ രണ്ടുവർഷത്തിനുശേഷം, അവർ ലക്ചററും തുടർന്ന് ഫാർമസ്യൂട്ടിക്കൽ സയൻസ് പ്രൊഫസറും ആയി.
ആ ഡിപ്പാർട്ട്‌മെന്റിൽ അഞ്ചുവർഷത്തിനുശേഷം, 1891-ൽ അവർ പ്രസവചികിത്സ പഠിപ്പിക്കുന്നതിലേക്ക് മാറി.
1894-ൽ, ഏകദേശം രണ്ട് പതിറ്റാണ്ടുകൾ ഒരേസമയം മെഡിസിൻ പഠിപ്പിക്കുകയും പരിശീലിക്കുകയും ചെയ്ത ശേഷം, നോറിസ് മെഡിക്കൽ കോളേജിലെ തന്റെ സ്ഥാനം ഉപേക്ഷിച്ച് തന്റെ പരിശീലനത്തിൽ മാത്രം ശ്രദ്ധ കേന്ദ്രീകരിച്ചു, അതിനായി അവർ ബാൾട്ടിമോറിൽ നിന്ന് ബാൾട്ടിമോർ കൗണ്ടിയിലേക്ക് മാറി.
1886-ൽ മേരിലാൻഡിലെ മെഡിക്കൽ ചിറർജിക്കൽ ഫാക്കൽറ്റിയിൽ ചേർന്നു, മേരിലാൻഡ് സ്റ്റേറ്റ് മെഡിക്കൽ സൊസൈറ്റി, 1914 മുതൽ വനിതാ മെഡിക്കൽ സൊസൈറ്റിയിലും അംഗമായിരുന്നു.
1939-ൽ ഹൃദയാഘാതത്തെ തുടർന്ന് നോറിസ് ഭാഗികമായി തളർന്നു.
മേരിലാൻഡിൽ ആജീവനാന്ത താമസക്കാരിയായ അവർ 1944-ൽ 95 ാം വയസ്സിൽ അന്തരിച്ചു.
1929-ൽ അരനൂറ്റാണ്ടോളം നീണ്ട അവരുടെ പ്രവർത്തനത്തിന് വിമൻസ് മെഡിക്കൽ സൊസൈറ്റി അവരെ ആദരിച്ചു, അവരുടെ നേട്ടങ്ങൾ അവരുടെ ലിംഗഭേദവുമായി ബന്ധമില്ലാത്തതാണെന്ന് ഊന്നിപ്പറഞ്ഞിരുന്നു.
1995-ൽ, അവരെ മരണാനന്തരം മേരിലാൻഡ് വിമൻസ് ഹാൾ ഓഫ് ഫെയിമിൽ ചേർത്തു.
റഫറൻസുകൾ ↑ ↑ ↑ ↑ {{ cite web }} : CS1 maint: url-status ( link ) ↑ {{ cite web }} : CS1 maint: url-status ( link ) ↑ ↑ ↑ {{ cite web }} : CS1 maint: url-status ( link ) ↑ ↑ ↑ 1 2 {{ cite web }} : CS1 maint: url-status ( link ) ↑ ↑ {{ cite web }} : CS1 maint: url-status ( link ) ↑ ↑ ↑ {{ cite web }} : CS1 maint: url-status ( link ) ↑ {{ cite web }} : CS1 maint: url-status ( link ) ↑ ↑
അമലോദ്ഭവം ഇംഗ്ലീഷ് വിലാസം https://ml.wikipedia.org/wiki/Immaculate_Conception അമലോദ്ഭവം
തന്റെ മാതാവിന്റെ ഉദരത്തിൽ ഉദ്ഭവിച്ച ആദ്യനിമിഷം മുതൽ ക്രിസ്തുവിന്റെ അമ്മയായ കന്യകാമറിയം  എല്ലാ പാപങ്ങളിലുംനിന്നു മോചനം പ്രാപിച്ചിരുന്നു എന്ന സങ്കല്പത്തെ അമലോദ്ഭവം എന്നു പറയുന്നു.
കത്തോലിക്കാ സഭ ഇതു വിശ്വാസസത്യമായി പ്രഖ്യാപിച്ചപ്പോൾ മറ്റു ക്രൈസ്തവസഭകളിൽ ഒരു കോളിളക്കമുണ്ടായി.
കത്തോലിക്കാസഭയിൽ പോലും ഇതിനെപ്പറ്റി ഭിന്നസ്വരങ്ങൾ ഉയർന്നു.
എങ്കിലും കത്തോലിക്കാസഭയിലെ എല്ലാ വിഭാഗക്കാരും ഇതൊരു വിശ്വാസസത്യമായിത്തന്നെ അംഗീകരിച്ചുപോരുന്നുണ്ട്.
1854 ഡിസംബർ 8-ന് ഒൻപതാം പീയൂസ് മാർപ്പാപ്പ അമലോദ്ഭവത്തെ വിശ്വാസസത്യമായി പ്രഖ്യാപിച്ചു.
നൂറ്റാണ്ടുകളായുള്ള പാരമ്പര്യത്തിലും, വേദപുസ്തകത്തിലും ഈ പ്രഖ്യാപനത്തിന് ഉപോദ്ബലകമായ തെളിവുകളുണ്ടെന്ന് മാർപാപ്പ വിശദീകരിച്ചു.
ഒന്നാം വത്തിക്കാൻ കൌൺസിലിൽ ഇതു വീണ്ടും ചർച്ചയ്ക്കു വന്നെങ്കിലും എതിർപ്പുകളെല്ലാം സാവധാനം കെട്ടടങ്ങി.
എങ്കിലും കത്തോലിക്കേതര സഭകൾ ഇതു വിശ്വാസസത്യമായി അംഗീകരിച്ചിട്ടില്ല.
ദൈവമാതാവായ കന്യാക മറിയത്തിന്റെ ഏറ്റവും പരമപ്രധാനമായ തിരുനാളുകളിൽ ഒന്നാണ് അമലോത്ഭവം.
ക്രിസ്തുവിന്റെ പരിത്രാണദൌത്യത്തിനുവേണ്ട യോഗ്യതകളെ മുൻകൂട്ടി കണ്ടുകൊണ്ട് പിതാവായ ദൈവം ക്രിസ്തുവിന്റെ മാതാവിനു കൊടുത്ത പ്രത്യേക ദാനമാണ് ഇത്.
മനുഷ്യകുലത്തിന്റെ രക്ഷകനായ യേശുക്രിസ്തുവിന്റെ യോഗ്യതവഴി ലഭിച്ച സർവശക്തനായ ദൈവത്തിന്റെ പ്രത്യേക കൃപ നിമിത്തം പരിശുദ്ധ കന്യക ഗർഭധാരണത്തിന്റെ ആദ്യനിമിഷത്തിൽതന്നെ ജൻമപാപത്തിന്റെ എല്ലാ കളങ്കങ്ങളിലും നിന്നു സംരക്ഷിക്കപ്പെട്ടു എന്നാണ് ഇതിനെപ്പറ്റി വിശ്വാസസത്യപ്രഖ്യാപനത്തിൽ ഒൻപതാം പീയൂസ് മാർപ്പാപ്പ വിശദീകരിച്ചിരിക്കുന്നത്.
ഉത്പത്തി പുസ്തകത്തിലെ നീയും സ്ത്രീയും തമ്മിലും, നിന്റെ സന്തതിയും അവളുടെ സന്തതിയും തമ്മിലും, ഞാൻ ശത്രുത ഉളവാക്കും, അവൾ നിന്റെ തല തകർക്കും എന്ന വാക്യമാണ് അമലോദ്ഭത്തിന്റെ പ്രധാന തെളിവായി ഹാജരാക്കിയിട്ടുള്ളത്.
ഇതിൽ നീ സാത്താനും, സ്ത്രീ കന്യകാമറിയവും, അവളുടെ സന്തതി ക്രിസ്തുവും ആണ്.
കന്യകാമറിയം ഒരു നിമിഷമെങ്കിലും പാപത്തിൽ ഉൾപ്പെട്ടിരുന്നെങ്കിൽ ഈ തലതകർക്കൽ സാധിക്കുകയില്ല .
നൻമനിറഞ്ഞവളേ, നിനക്കു സ്വസ്തി; സ്ത്രീകളിൽ അനുഗ്രഹിക്കപ്പെട്ടവളേ, കർത്താവു നിന്നോടുകൂടെ (ലൂക്കോ: 1.28) എന്ന ഗബ്രിയേൽ മാലാഖയുടെ അഭിവാദനത്തിൽ നിന്നു കന്യകാമറിയം പാപരഹിതയാണെന്നു തെളിയുന്നുണ്ട്.
ഒന്നാം നൂറ്റാണ്ടു മുതൽക്കു തന്നെ കത്തോലിക്കാസഭയിൽ ഒരു അലിഖിതവിശ്വാസതത്ത്വമായി ഇത് അംഗീകരിച്ചുപോന്നതിനു തെളിവുകളുണ്ട്.
എ.ഡി. 431-ലെ എഫേസൂസ് കൌൺസിലിൽ ഇത് അവിതർക്കിതവും അസന്ദിഗ്ധവുമാണെന്ന് വിശേഷിപ്പിച്ചിരിക്കുന്നു.
കന്യകാമേരി പാപത്തിന്റെ സകല കെണികളിലും നിന്നു വിമുക്തയായിരുന്നു എന്നാണ് നാലാം ശതകത്തിൽ ജീവിച്ചിരുന്ന വിശുദ്ധ അംബ്രോസ് പ്രസ്താവിച്ചിട്ടുള്ളത്.
മറിയം പുതിയ ഹവ്വായാണെന്നും ഹവ്വാ പാപരഹിതയായി ഭൂമിയിൽ അവതരിച്ചതുപോലെ പുതിയ ഹവ്വായും ജനിച്ചുവെന്നുമാണ് സഭാപിതാക്കൻമാരുടെ നിഗമനം.
12-ആം ശതകത്തിൽ ഫ്രാൻസിൽ അമലോദ്ഭവതിരുനാൾ ആഘോഷിക്കണമെന്നു തീരുമാനിച്ചിരുന്നപ്പോൾ ദൈവശാസ്ത്രജ്ഞൻമാർ രണ്ടു ചേരിയായി തിരിയുകയുണ്ടായി.
വിശുദ്ധ തോമസ് അക്വിനാസിന്റെ നേതൃത്വത്തിലുള്ള ഭൂരിപക്ഷം പണ്ഡിതരും അമലോദ്ഭവത്തെ അനുകൂലിച്ചില്ല.
എന്നാൽ ഫ്രാൻസിസ്ക്കൻസഭക്കാരുടെ നേതൃത്വം വഹിച്ചിരുന്ന ജോൺ സ്ക്കോട്ട്സ് അനുകൂലിച്ചു.
സിക്സ്റ്റസ് നാലാമൻ, അലക്സാണ്ടർ ഏഴാമൻ, ക്ളമന്റ് പന്ത്രണ്ടാമൻ എന്നീ മാർപാപ്പമാർ അമലോദ്ഭവത്തിന്റെ വക്താക്കളായിരുന്നു.
ഭൂരിപക്ഷം മെത്രാൻമാരുടേയും അഭിപ്രായം കണക്കിലെടുത്തുകൊണ്ട് ഒൻപതാം പീയൂസ് മാർപ്പാപ്പ ഇത് ദൈവവെളിപാടിൽ അധിഷ്ഠിതമാണെന്നും പരസ്യമായി അംഗീകരിക്കേണ്ടതാണെന്നും പ്രഖ്യാപിച്ചു.
അമലോദ്ഭവതിരുന്നാൾ ഡിസംബർ എട്ടിനാണു കൊണ്ടാടുന്നത്.
ഡിസംബർ 08- അന്നേ ദിവസം ലോകത്തുള്ള വിശുദ്ധ കത്തോലിക്കാ സഭയിലുള്ള ദേവാലയങ്ങളിൽ അമലോത്ഭവം ആഘോഷിക്കുന്നു.
അവയിൽ തന്നെ അമലോൽഭവ തിരുന്നാളിന്റെ പ്രാധാന്യം വിളിച്ചോതുന്ന സൂപ്രെധാനമായ തീർത്ഥാടന ദേവാലയങ്ങളിൽ ഡിസംബർ - 08 /09 തന്നെ സാഘോഷമായി ആഘോഷിക്കുന്നു.
ബാക്കിയുള്ള ദേവാലയങ്ങൾ ഡിസംബർ 08 ന് മുൻപോ,ശേഷമുള്ള ദിവസങ്ങളിലോ,ഞായർയാഴ്ചകളിൽ ആഘോഷിക്കുന്നു.
അവലംബം അമലോദ്ഭവം ചിത്രങ്ങൾ അമലോദ്ഭവം അമലോദ്ഭവം അമലോദ്ഭവം Archived 2011-02-11 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമലോദ്ഭവം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമസിയ
ഒന്നോ രണ്ടോ സസ്തനഗ്രന്ഥികൾ ഇല്ലാത്ത അവസ്ഥയാണ് അമസിയ (amazia).
എന്നാൽ ഈ ഡിസോർഡറിൽ മുലക്കണ്ണും ഏരിയോളയും നിലനിൽക്കുന്നു.
ഇത് ജന്മനാ അല്ലെങ്കിൽ ഐട്രോജെനിക് ആയി സംഭവിക്കാം.
സാധാരണയായി ശസ്ത്രക്രിയ നീക്കം ചെയ്യൽ കൂടാതെ/അല്ലെങ്കിൽ റേഡിയേഷൻ തെറാപ്പിയുടെ ഫലമായാണ് സംഭവിക്കുന്നത്.
ബ്രെസ്റ്റ് ഇംപ്ലാന്റ് ഉപയോഗിച്ച് അമസിയ പരിഹരിക്കാം.
അമസിയ അമാസ്റ്റിയ (amastia) എന്ന ഡിസോർഡറിൽ  നിന്നും വ്യത്യസ്തമാണ്.
അമാസ്റ്റിയയിൽ സ്തനകലകൾ, മുലക്കണ്ണ്, ഏരിയോള എന്നിവയുടെ പൂർണ്ണമായ അഭാവമാണുള്ളത്.
എന്നാൽ രണ്ട് അവസ്ഥകളും പലപ്പോഴും (തെറ്റായി) സമാനമാണെന്ന് കരുതപ്പെടുന്നു.
രണ്ട് അവസ്ഥകളും വൈദ്യശാസ്ത്രപരമായി വ്യത്യസ്തമാണെങ്കിലും, "അമസിയ", "അമാസ്റ്റിയ" എന്നീ പദങ്ങൾ പലപ്പോഴും പരസ്പരം സമാനമായി ഉപയോഗിക്കാറുണ്ട്.
അമാക ഇഗ്വെ ഇംഗ്ലീഷ് വിലാസം https://ml.wikipedia.org/wiki/Amaka_Igwe
നൈജീരിയൻ ചലച്ചിത്ര നിർമ്മാതാവും പ്രക്ഷേപണ എക്സിക്യൂട്ടീവുമായിരുന്നു അമാക ഇഗ്വെ (2 ജനുവരി 1963 - 28 ഏപ്രിൽ 2014).
ടോപ്പ് റേഡിയോ 90.9 ലാഗോസിന്റെയും അമാക ഇഗ്വെ സ്റ്റുഡിയോയുടെയും ഉടമയായിരുന്നു ഇഗ്വെ.
നൈജീരിയൻ സിനിമയുടെ വീഡിയോ ഫിലിം യുഗം ആരംഭിക്കാൻ സഹായിച്ച രണ്ടാം തലമുറ ചലച്ചിത്ര പ്രവർത്തകരിൽ ഒരാളായി അവർ അംഗീകരിക്കപ്പെട്ടു.
ആസ്ത്മ ആഘാതത്തെത്തുടർന്ന് 2014-ൽ മരിക്കുന്നതുവരെ അവർ ചലച്ചിത്രവ്യവസായത്തിലെ ഒരു പ്രധാന വ്യക്തിയായിരുന്നു.
2020 ജനുവരി 2 ന് ഇഗ്വെയുടെ 57-ാം മരണാനന്തര ജന്മദിനത്തിൽ ഒരു ഗൂഗിൾ ഡൂഡിൽ നൽകി ആദരിച്ചു.
ഉസോമാക ഓഡ്രി 'അമാക' ഇഗ്വെ 1963 ജനുവരി 2 ന് പോർട്ട്-ഹാർ‌കോർട്ടിൽ ഐസക്കിനും പേഷിയൻസ് ഈനിനും ജനിച്ചു.
ഏഴു മക്കളിൽ അഞ്ചാമത്തേതും ആറ് സഹോദരിമാരിൽ നാലാമത്തേതുമായിരുന്നു ഇഗ്വെ.
ചില പ്രവർത്തനങ്ങളിൽ എപ്പോഴും തിരക്കിലായതിനാൽ അവരുടെ അമ്മയെ സ്റ്റോം എന്നും അച്ഛൻ 'ജി.സി.ഒ' (ജനറൽ കമാൻഡിംഗ് ഓഫീസർ) എന്നും അറിയപ്പെട്ടു.
ഓൾ സെയിന്റ്സ് സ്കൂളിലും എനുഗുവിലെ അവ്കുനാനാവ് ഗേൾസ് ഹൈസ്കൂളിലും അവർ പഠനം നടത്തി.
അവർ ബാസ്കറ്റ്ബോൾ കളിക്കുകയും പെൺകുട്ടികളുടെ സോക്കർ ടീമിന്റെ ക്യാപ്റ്റനുമായിരുന്നു.
ബെനിനിലെ ഇഡിയ കോളേജിലെ എ-ലെവലുകൾക്കിടയിൽ ഇഗ്വെ അവരുടെ ക്രിയേറ്റീവ് വശം സൂക്ഷ്മനിരീക്ഷണം ചെയ്യാൻ തുടങ്ങി.
അവർ ആളുകളെ ആറ്റിലോഗ്വു നൃത്തം പഠിപ്പിക്കുകയും ദേശീയതലത്തിൽ മത്സരിക്കുകയും ചെയ്തു.
ഇഗ്വെ നാടകങ്ങളും പാട്ടുകളും എഴുതാൻ തുടങ്ങി.
അമാക ഇഗ്വെക്ക് നിയമം പഠിക്കാൻ ആഗ്രഹമുണ്ടായിരുന്നുവെങ്കിലും ജോയിന്റ് അഡ്മിഷൻസ് ആൻഡ് മെട്രിക്കുലേഷൻ ബോർഡ് (ജാംബി) ഉദ്യോഗസ്ഥർ അവർക്ക് പകരം "വിദ്യാഭ്യാസ-മതപഠനം (ദൈവശാസ്ത്രം)" വാഗ്ദാനം ചെയ്തു.
അതിനാൽ, അവർ യൂണിവേഴ്സിറ്റി ഓഫ് ഇഫെയിൽ (ഇപ്പോൾ ഒബഫെമി അവലോവോ യൂണിവേഴ്സിറ്റി) വിദ്യാഭ്യാസം / മതം പഠിച്ചു.
OAU- ൽ നിന്ന്, ഇഗ്വെ MNET ഹ്രസ്വ സെല്ലുലോയ്ഡ് ഫിലിം "ബാർബർസ് വിസ്ഡം" സംവിധാനം ചെയ്തു.
തുടർന്ന് ഇബാദാൻ സർവകലാശാലയിൽ ചേർന്നു.
അവിടെ ലൈബ്രറി, ഇൻഫർമേഷൻ സയൻസസിൽ ബിരുദാനന്തര ബിരുദം നേടി.
നാഷണൽ യൂത്ത് സർവീസ് കോർപ്സിൽ സ്ക്രിപ്റ്റ് യൂണിയന്റെ ട്രാവൽ സെക്രട്ടറിയായി അവർ സമയം ചെലവഴിച്ചു.
ക്രിയേറ്റീവ് വ്യവസായത്തിൽ സ്ഥിരമാകുന്നതിന് മുമ്പ് അനാംബ്ര സ്റ്റേറ്റ് യൂണിവേഴ്സിറ്റി ഓഫ് ടെക്നോളജിയിൽ ഈഡ ഇൻഫർമേഷൻ സിസ്റ്റംസിൽ എക്സിക്യൂട്ടീവ് ഡയറക്ടറായി ജോലി ചെയ്തു.
1993 ഏപ്രിലിൽ ഭർത്താവ് ചാൾസ് ഇഗ്വെയെ വിവാഹം കഴിച്ച അവർക്ക് മൂന്ന് മക്കളുണ്ടായിരുന്നു.
ബഹുമതികളും ആദരാഞ്ജലികളും
കരിയറിൽ ഇഗ്വെ നിരവധി അവാർഡുകൾ നേടി.
2011-ൽ, നൈജീരിയ അവരുടെ ഗണ്യമായ പരിശ്രമവും ക്രിയേറ്റീവ് വ്യവസായത്തിന് നൽകിയ സംഭാവനകളും തിരിച്ചറിഞ്ഞുകൊണ്ട് നൈജീരിയൻ നാഷണൽ ഓർഡർ ഓഫ് എം‌എഫ്‌ആർ അവാർഡ് നൽകി.
2020 ജനുവരി 2 ന് ഇഗ്വെയുടെ 57-ാം ജന്മദിനം ഗൂഗിൾ ഡൂഡിൽ നൽകി ആദരിച്ചു.
ആസ്ത്മ വർദ്ധിക്കുന്നതിൽ നിന്ന് അവരെ രക്ഷിക്കാനുള്ള ശ്രമങ്ങൾ പരാജയപ്പെട്ടതിനെ തുടർന്ന് 2014 ഏപ്രിൽ 28 ന് രാത്രി 8:30 ന് എനുഗുവിൽ ഇഗ്വെ മരിച്ചു.
അവരുടെ സംസ്കാര ചടങ്ങിൽ അന്നത്തെ ഇമോ സ്റ്റേറ്റ് ഗവർണറായിരുന്ന റോച്ചസ് ഒക്കോറോച്ചയും നോളിവുഡ് ചലച്ചിത്രമേഖലയിലെ വ്യക്തികളും പങ്കെടുത്തു.
ഫിലിമോഗ്രാഫി റാറ്റിൽ സ്നേക്ക് 1,2 3 വയലേറ്റെഡ് 1 2 ടു ലിവ് എഗെയ്ൻ ഫുൾ സർകിൾ എ ബാർബേഴ്സ് വിസ്ഡം TV പരമ്പര ഫ്യൂജി ഹൗസ് ഓഫ് കമ്മ്യൂഷൻ സോളിറ്റയർ നൗ വി ആർ മാരീഡ് ഇൻഫിനിറ്റി ഹോസ്പിറ്റൽ ബ്ലെസ് ദിസ് ഹൗസ് ചെക്ക്മേറ്റ് അവലംബം ഗ്രന്ഥസൂചിക " Amaka Igwe - She Came, She Saw, She Made a Difference."
Africa News Service.
Opposing Viewpoints in Context.
28 Apr. 2016.
Charles Igwe's Touching Eulogy to Late Wife, Amaka.
(2014, June 23).
Esonwanne, U. (2008).
Interviews with Amaka Igwe, Tunde Kelani, and Kenneth Nnebue .
Research in African Literatures,'(4), 24.
Haynes, J., Okome, O..
Evolving popular media: Nigerian video films.
Research in African Literatures, 29(3), 106-128.
How Amaka Igwe died with her numerous visions - nigeriafilms.com - 5 May 2016 - African Film Festival, New York Archived 2020-10-26 at the Wayback Machine .
Google Doodle Pays Tribute To Late Nigerian Iconic Filmmaker, Amaka Igwe പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അമാക ഇഗ്വെ Amaka Igwe at the Africa Film Academy " Photos of Late Amaka Igwe’s Husband, Children And Others ," Information Nigeria , May 2, 2014.
അമാണ്ട മക്ഗ്രോറി ഇംഗ്ലീഷ് വിലാസം https://ml.wikipedia.org/wiki/Amanda_McGrory
ഒരു അമേരിക്കൻ വീൽചെയർ അത്‌ലറ്റാണ് അമാണ്ട മക്ഗ്രോറി (ജനനം: ജൂൺ 9, 1986) .
മക്ഗ്രോറി പെൻ‌സിൽ‌വാനിയയിലെ കെന്നറ്റ് സ്ക്വയറിലെ യൂണിയൻ‌വില്ലെ ഹൈസ്‌കൂളിൽ നിന്ന് ബിരുദം നേടി.
ഇല്ലിനോയിസ് യൂണിവേഴ്സിറ്റിയിൽ ചേർന്നു 2010-ൽ സൈക്കോളജിയിൽ ബിരുദവും 2018-ൽ ഇൻഫർമേഷൻ സയൻസിൽ ബിരുദാനന്തര ബിരുദവും നേടി.
ഒരു ബിരുദ വിദ്യാർത്ഥിനി ആയിരിക്കുമ്പോൾ അവർ ബാസ്കറ്റ്ബോളിലും ട്രാക്കിലും ഫീൽഡിലും മത്സരിച്ചു.
ചൈനയിലെ ബീജിംഗിൽ നടന്ന 2008-ലെ സമ്മർ പാരാലിമ്പിക്‌സിൽ മക്ഗ്രോറി നാല് മെഡലുകൾ നേടി: 5000 മീറ്ററിൽ സ്വർണം, മാരത്തണിൽ വെള്ളി, 800 മീറ്ററിൽ വെങ്കലം, 4 × 100 മീറ്റർ റിലേ.
2009 ലണ്ടൻ, 2006 ന്യൂയോർക്ക് മാരത്തൺ വീൽചെയർ മൽസരങ്ങളിൽ അവർ വിജയിച്ചു.
ട്രാക്ക് ആൻഡ് ഫീൽഡിനായുള്ള ലോക ചാമ്പ്യൻഷിപ്പിലും (2006, 2011, 2013, 2015, 2017) മാരത്തൺ (2015) മത്സരങ്ങളിലും അവർ 10 മെഡലുകൾ നേടി (3 സ്വർണം, 3 വെള്ളി, 4 വെങ്കലം).